钦定古今图书集成/方舆汇编/职方典/第1429卷 > 梧州府星野考 府志
## 钦定古今图书集成/方舆汇编/职方典/第1429卷 > 梧州府星野考 府志

府总

《晋书》：“南斗十二度至须女七度为星纪，于辰在丑，吴越之分野。”

《隋书》：“自斗至须女七度为星纪，吴越得其分野。” 僧一行曰：“初斗九度，中斗二十四度，须女四度。” 《唐书》：“南斗、牵牛，星纪也。苍梧、南海、韶、广以西，珠崖以东，为星纪之分。” 南斗在云汉下流，当淮海间，为吴分。牵牛去南河寖远，自豫章迄会稽，南逾岭徼，为越分。